วัดใจกล้าสู้เต็มร้อย?
ช่วงเวลาแห่งเรื่องเศร้า มีเหตุร้ายเกิดขึ้นพร้อมๆกันในประเทศ,ล่าสุดอิทธิฤทธิ์ภัยธรรมชาติ เกิดคลื่นลมแปรปรวนทำให้เกิดเหตุเรือล่ม 3 ลำ ภายในวันเดียว ที่เกาะราชา เกาะเฮ และเกาะไม้ท่อน จ.ภูเก็ต,ทั้งเรือโดยสาร เรือยอชต์ และเจ็ตสกี อับปางกลางทะเล ผู้โดยสารลอยคอเคว้งคว้าง 100 กว่าชีวิต หน่วยกู้ภัยและกองทัพเรือต้องระดมกำลังกู้วิกฤติอย่างเร่งด่วน สามารถช่วยเหลือเหยื่อเรือล่มมาได้จำนวนมาก แต่ก็มีผู้เสียชีวิตนับสิบคน และสูญหายจำนวนมาก,ยังไม่รู้ชะตากรรมเป็นตายร้ายดีอย่างไร,ไม่รวมเหตุการณ์เครื่องบินตรวจการณ์กองทัพบกตกที่บริเวณชายแดน อ.ปางมะผ้า จ.แม่ฮ่องสอน มีนักบินเสียชีวิต 3 ราย บาดเจ็บสาหัส 1 ราย,เหตุร้ายประเดประดังเข้ามาติดๆกัน ต่อเนื่องจากการปฏิบัติการกู้ชีพ 13 นักเตะและโค้ชทีม หมูป่าอะคาเดมีแม่สาย ที่ยังติดอยู่ในถ้ำหลวง-ขุนน้ำนางนอน จ.เชียงราย ล่วงเข้ามาเกือบ 2 สัปดาห์ (,ปฏิบัติการค้นหา 13 ชีวิต ถ้ำหลวงเชียงราย,),สถานการณ์ยังไม่ลงเอยไปในทิศทางดี ทีมซีลและหน่วยกู้ภัยยังไม่สามารถพา 13 ชีวิตออกจากถ้ำกลับคืนสู่อ้อมกอดของพ่อแม่และผู้ปกครองได้,มิหนำซ้ำยังต้องสูญเสียอดีตเจ้าหน้าที่หน่วยซีลที่เสียชีวิตระหว่างปฏิบัติหน้าที่ช่วยเหลือพาเด็กๆออกจากถ้ำ, ,จังหวะดูเหมือนไม่ค่อยเป็นใจให้รัฐบาล ลุงตู่ พล.อ.ประยุทธ์ จันทร์โอชา นายกรัฐมนตรี และหัวหน้า คสช. เรื่องเก่ายังไม่คลี่คลาย ก็มีเรื่องใหม่แทรกคิวให้ต้องแก้ปัญหาตลอด, ,เป็นบททดสอบการแก้สถานการณ์เฉพาะหน้าที่ต้องทำด้วยความเร่งด่วน และรอบคอบ แข่งกับเวลาให้ทันต่อเหตุการณ์ในนาทีฉุกเฉิน,ผิดกับสถานการณ์ทางการเมืองที่ผู้นำ คสช.คอนโทรลความได้เปรียบอย่างต่อเนื่อง,ตามรูปการณ์ที่กลุ่มสามมิตรของ นายสุริยะ จึงรุ่งเรืองกิจ ยังทำงานเข้าเป้า ต่อท่อดึงไพร่พลจากพรรคอื่นเข้ามาเติมให้พรรคพลังประชารัฐไม่ขาดสาย,ตุนอดีต ส.ส.เกรดเอในมือเพิ่มขึ้นเรื่อยๆเป็นต้นทุนให้ ลุงตู่ อุ่นใจ พรรคพลังประชารัฐจะมีเสียงเพียงพอจัดตั้งรัฐบาล ภายหลังปิดหีบเลือกตั้ง,ไม่ได้หวั่นไหวต่อกรณีพรรคเพื่อไทยยื่นเรื่องทักท้วงต่อคณะกรรมการการเลือกตั้ง (กกต.) ให้ระงับการตั้งพรรคพลังประชารัฐ หรือการขู่แฉคลิปแม่ทัพนายกองข่มขู่กดดันการดูดอดีต ส.ส.,ตามทรงที่เป็นแค่คิวยื่นตรวจสอบแก้เกี้ยว ตอบโต้เกมพลังดูดที่ทำให้ลูกทีมนายใหญ่ ทักษิณ ชินวัตร อดีตนายกรัฐมนตรี ร่อยหรอลงเรื่อยๆ,ไม่ได้หวังผลถึงขั้นระงับการตั้งพรรคพลังประชารัฐได้สำเร็จ เพราะหากวัดจากข้อเท็จจริงคงไม่สามารถหาใบเสร็จมายืนยัน มีการใช้เงินโน้มน้าวอดีต ส.ส.ให้เปลี่ยนสังกัด เข้าข่ายความผิด พ.ร.บ.ประกอบรัฐธรรมนูญว่าด้วยพรรคการเมือง,ทีมงานนายใหญ่ย่อมรู้แก่ใจดี คุ้มหรือไม่คุ้มที่จะเสี่ยงเปิดหน้าแลกหมัด ในภาวะที่ท็อปบูตยังคุมปัจจัยเหนือกว่าในหลายทาง อาทิ เงื่อนไขปลดล็อกพรรคการเมือง คดีความของนักเลือกตั้งที่อาจถูกเช็กบิลได้ตลอด,อย่างมากก็ทำได้แค่ปลุกวาทกรรม 2 มาตรฐาน เปรียบเทียบความแตกต่างการดำเนินการระหว่างกลุ่มสามมิตรกับพรรคเพื่อไทย ตีกินตามบทถนัด,สู้แบบกล้าๆกลัวๆ ในสภาพที่ภายในพรรคเองยังมีร่องรอยความขัดแย้ง แคนดิเดตหัวหน้าพรรคคนใหม่อย่าง คุณหญิงสุดารัตน์ เกยุราพันธุ์ ไม่ค่อยได้รับการยอมรับจากคนในพรรค, ,แรงต่อต้านจากก๊วนไม่เอา คุณหญิงหน่อย พร้อมกระเพื่อมได้ตลอด, ,สภาพภายในพรรคไม่สมบูรณ์ ลูกทีมแตกทัพชิงสละเรือ บรรดาแกนนำออกอาการนั่งไม่ติด ทำได้แค่ชักแถวโจมตีปฏิบัติการชักชวนอดีต ส.ส.แปรพักตร์,สะท้อนให้เห็นอาการหวั่นไหวชัดเจน เพราะบทสรุปสุดท้ายยังไม่รู้จะเหลืออดีต ส.ส.ตัวท็อปลงสนามเท่าไร,ไม่ต่างจากชะตากรรมนายใหญ่ที่ถูกศาลฎีกาแผนกคดีอาญาของผู้ดำรงตำแหน่งทางการเมือง ออกหมายจับเป็นคดีที่ 4 ในคดีให้ธนาคารเอ็กซิมแบงก์ปล่อยกู้ให้รัฐบาลพม่า 4 พันล้านบาท,บอสใหญ่ขยับตัวลำบากมากขึ้นทุกขณะ ลูกพรรคก็อยู่ในภาวะสับสน หลายคนมีคดีความติดตัว ไม่รู้ทิศทางในอนาคต,ในแนวโน้มสถานการณ์ตกเป็นรองทุกขุมกำลัง,ต้องวัดใจนายใหญ่จะกล้าสู้เต็มร้อย หรือแค่ประคองเอาตัวรอดในสนามเลือกตั้ง.,ทีมข่าวการเมือง
จังหวะดูเหมือนไม่ค่อยเป็นใจให้รัฐบาล ลุงตู่ พล.อ.ประยุทธ์ จันทร์โอชา นายกรัฐมนตรี และหัวหน้า คสช. เรื่องเก่ายังไม่คลี่คลาย ก็มีเรื่องใหม่แทรกคิวให้ต้องแก้ปัญหาตลอด
กลุ่มสามมิตร,พลังประชารัฐ,เลือกตั้ง,วิเคราะห์การเมือง,ทีมข่าวการเมือง